open-index/open-wikipedia-markdown huggingface dataset:
Angel-val

duimnael|links|Angel-val
duimnael|Angel-val

Die **Angel-val** of *Angel Falls*  (Spaans: *Salto Ángel*, soms met die inheemse naam *Kerepakupai merú* aangedui) is die hoogste vryvallende waterval ter wêreld. Die waterval is  979 meter hoog en is in die suidooste van Venezuela geleë. Dit is na die "ontdekker" daarvan, Jimmie Angel, genoem.

Die waterval is in 'n naamlose sytak van die Caroní-rivier in die Canaima Nasionale Park in Venezuela geleë. In die omgewing is hooggeleë rotsplato's (wat plaaslik ''tepui's'' genoem word) met 'n besonder kenmerkende fauna en flora. Die baie reën wat in hierdie tropiese gebied val vloei deur verskeie ondergrondse grotte na die kant van die plato.

Hoewel die val al in die 20ste eeu deur die verkenner Ernesto de Santa Cruz gesien is, word die amptelike ontdekking daarvan in die Westerse Wêreld aan die Amerikaanse avonturier-vlieënier Angel toegeskryf, wat met sy vliegtuig na goud opsoek was, en 'n noodlanding daar naby moes maak. Angel is in 1899 in Springfield in Missouri gebore.

Die hoogte van die waterval is in 1949 deur 'n ekspedisie van die National Geographic Society vasgestel. Hieroor skryf Ruth Robinson die artikel ''Jungle Journey to the World's Highest Waterfall*.

In die boek *Angels Four'' beskryf David Mott die eerste suksesvolle bestyging van Auyan-tepui (Duiwelsberg) na die bokant van die waterval. Die waterval is Venezuela se bekendste toeriste-aantreklikheid.

## Sien ook 
* Tugelawaterval, tweede hoogste waterval ter wêreld.

## Verwysings 
## Eksterne skakels 
* www.salto-angel.com 
*
Gereformeerde kerk Orania

Die **Gereformeerde kerk Orania** is die oudste en kleinste van die twee gemeentes van die GKSA op die Noord-Kaapse dorpie Orania. Die ander, Gereformeerde kerk Oranjerivier, is in 2005 gestig.

Die gemeente Orania is in Oktober 2002 gestig met 32 belydende en 13 dooplidmate. Einde 2015 was dit onderskeidelik 26 en vyf. Die gemeente het nie ’n eie kerkgebou nie, maar hou eredienste in die saal van die Christelike Volkseie Onderwys- (CVO) skool. Dis die naasjongste gemeente in die Klassis Burgersdorp en ook die tweede kleinste, naaste die Gereformeerde kerk Philipstown wat einde 2015 18 belydende maar geen dooplidmate nie gehad het.

## Predikante 
* Geen tot dusver.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Julie Andrews

Dame **Julie Andrews** (geb. 1 Oktober 1935)  is 'n Britse sanger, aktrise en skrywer van kinderboeke. Andrews was in talle rolprente te sien, maar is veral bekend vir haar vertolkings in *Mary Poppins* (1964) en *The Sound of Music* (1965). Sy is in 2000 tot Dame Kommandeur in die Orde van die Britse Ryk (DBE) benoem.

Andrews se ouers, Barbara Ward Wells en Edward Charles (Ted) Wells, is aan die begin van die Tweede Wêreldoorlog geskei. Sy en haar broer John bly eers by hulle pa in Surrey. In ongeveer 1940 het Andrews by haar ma ingetrek, omdat haar pa gedink het dat sy beter opleiding vir haar artistieke loopbaan daar kon kry.

Op negentienjarige ouderdom begin sy haar Broadway-loopbaan, en ná haar eerste film, *Mary Poppins*, het sy die wêreld aan haar voete gehad. Suksesse soos *The Sound of Music* en *Victor Victoria* volg, sowel as haar eie TV-reeks en kinderboeke, soos *The Last of The Really Great Whangdoodles*. Sy het die kinderboek-reeks, *Dumpy the Dumptruck*, saam met haar dogter Emma geskryf.

Sy was met die Pink Panther-regisseur Blake Edwards getroud tot sy dood op 15 Desember 2010, ná 'n eerste huwelik met tekenaar en kostuumontwerper Tony Walton. Sy het een dogter, Emma (Kate), by Walton. Sy het daarnaas tot die opvoeding van Edwards se kinders (Jennifer en Geoffrey) bygedra, sowel as twee aangenome Viëtnamese meisies, Amy en Joanna Edwards, grootgemaak.

In 1997 kry sy groeisels op haar stembande en sy verloor haar sangstem na 'n onsuksesvolle operasie. Sy kon darem nog praat, en kan op die klankbane van films soos *Shrek 2*, *Shrek the Third* en *The Princess Diaries* gehoor word.

Op 28 Januarie 2007 ontvang sy 'n *Screen Actors Guild Award* vir haar oeuvre. Sy is as nommer 59 op die lys van 100 grootste Britte van alle tye gelys.

## Filmografie 
duimnael|regs|Julie Andrews as Mary Poppins (1964)
[duimnael|Andrews se ster op die [Hollywood Walk of Fame.]]

* *Mary Poppins* (1964)
* *The Americanization of Emily* (1964)
* *The Sound of Music* (1965)
* *Hawaii* (1966)
* *Torn Curtain* (1966)
* *Thoroughly Modern Millie* (1967)
* *Star!* (1968)
* *Darling Lili* (1970)
* *The Tamarind Seed* (1974)
* *10* (1979)
* *Little Miss Marker* (1980)
* *S.O.B.* (1981)
* *Viktor/Viktoria* (1982)
* *The Princess Diaries* (2001)
* *Shrek 2* (2003)
* *The Princess Diaries 2: Royal Engagement* (2004)
* *Shrek the Third* (2007)
* *Enchanted* (2007)

## Verwysings 
## Eksterne skakels 
* 
*
Gereformeerde kerk Oranjerivier

duimnael|links|170px|Ds. H.W. Schutte, leraar van 2007 tot 2010 (in kombinasie met De Aar en Strydenburg).

Die **Gereformeerde kerk Oranjerivier** is die jongste van die twee gemeentes van die GKSA wat op die Noord-Kaapse dorpie Orania gestig is. Die ander, Gereformeerde kerk Orania, is in 2002 gestig, maar het die kerkverband later verlaat.

Lidmate in die omgewing van Orania het eers onder die Gereformeerde kerk Strydenburg en toe onder die Gereformeerde kerk Philipstown geressorteer. Eersgenoemde het in 2014 ontbind toe daar net 13 belydende en drie dooplidmate oorgebly het terwyl laasgenoemde in 2016 die kleinste gemeente in die Klassis Burgersdorp was met 18 belydende maar geen dooplidmate nie. Op Orania is ’n Gereformeerdekerkkommissie gestig tussen die Gereformeerde, Nederduitse Gereformeerde en Hervormde Kerk. Hierdie kommissie het gereël dat elke kerkverband afwissel vir die eredienste verantwoordelik was. Later het Orania ’n wyk van die Gereformeerde kerk Kimberley geword. Op 22 Mei 2005 het die Gereformeerdes op Orania wat nie tot die Gereformeerde kerk Orania behoort het nie, afgestig as die Gereformeerde kerk Oranjerivier. 

Nes die gemeente Orania het Oranjerivier nie ’n eie kerkgebou nie, maar hou eredienste in die plaaslike gemeenskapsentrum. Oranjerivier se belydende lidmate het van 2011 tot 2015 toegeneem van 23 tot 42 en die dooplidmate van 11 tot 23, terwyl Orania se belydende lidmate toegeneem het van 24 tot 26, maar die dooplidmate afgeneem het ses tot vyf.

## Predikante 
# Schutte, Hendrik Willem, 2007 – 2010 (in kombinasie met De Aar en Strydenburg)
# Le Roux, Jacobus Petrus, 2010 – 2012 (in kombinasie met De Aar, Strydenburg en Philipstown) 
# De Kock, Jacobus Johannes, 2014 – 2019
# Bain, Ronald, 1 Februarie 2020 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Mwerumeer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
Die **Mwerumeer** (Engels: *Lake Mweru*) is 'n varswatermeer geleë op die grens tussen die Demokratiese Republiek van die Kongo en Zambië. Die meer het 'n oppervlakte van 5&nbsp;120 vierkante kilometer en 'n diepte van tot 83 meter en is gemiddeld 40 meter diep. *Mweru* beteken "meer" in verskeie Bantoetale, dus word die meer dikwels net **Mweru** genoem.

Die Mwerumeer is een van die Groot Mere van Afrika se kleinste mere en is sowat 150&nbsp;km suid van die Tanganjikameer se suidelike oewer geleë. Die grootste riviere, wat in die Mwerumeer vloei, is die Luapularivier en die Kalungwishirivier. Die grootste rivier, wat uit die Mwerumeer uitmond, is die Luvuarivier, 'n sytak van die Kongorivier.

## Eksterne skakels
Gereformeerde kerk Que

duimnael|regs|270px|Die kerkgebou van die Gereformeerde kerk Que op Mombolo.

[duimnael|links|270px|Ds. [Pieter Biewenga op die stoep van die pastorie op Mombolo. Hy het van 1903 in die gemeente Humpata gestaan en toe van 1906 tot 1926 in Que.]]

[duimnael|regs|170px|Ds. [Pieter Biewenga, leraar van Humpata van 1903 tot 1906 en daarna tot 1926 van Que.]]

[duimnael|links|320px|Ds. [Douw Venter|D.G. Venter en oudl. Potgieter per oskar op huisbesoek in die omgewing van Mombolo aan lidmate van die gemeente Que.]]

regs|duimnael|370px|Die Gereformeerde kerkie van die wyk Hoogeveld by Que, 1908. Links is Pieter van der Smit en regs ds. Biewenga se pastorie.

Die **Gereformeerde kerk Que** met sy middelpunt op Mombolo was die tweede gemeente van die Gereformeerde Kerk in Angola.

Vanweë beter werkgeleenthede noord van Humpata, waar die Gereformeerde kerk Humpata reeds in 1881 gestig is vir die Dorslandtrekkers wat hier kom woon het, het baie van die trekkers en hul nasate hulle in die omgewing van Que, Hanha en Catambella gevestig. In 1905 is ’n kerkgebou op Que opgerig en nog ’n gebou was toe reeds in aanbou op Hanha. Die Gereformeerde kerk Que is amptelik op 26 Mei 1906 gestig. 

Destyds het die meeste lidmate verder noord- en ooswaarts getrek sodat die gemeente sy gebou op Que moes verkoop en begin beplan om op Sacajimba te bou. Ds. Pieter Biewenga, van 1906 tot 1926 Que se enigste leraar, het op Bhè gewoon, maar die gemeente die naam Que  behou. Die lidmate was egter steeds op trek en het eindelik min of meer op en om Mombolo in Sentraal-Angola tot rus gekom. So is ’n kerkgebou op Mombolo opgerig, maar steeds het die gemeentenaam Que gebly. Nadat die kerkgebou op Sacajimba afgebrand het, is dit nie vervang nie. 

Met die grootskaalse repatriasie van Afrikaners uit Angola in 1928 het die gemeente Que ontbind. Die meeste trekkers het hulle in Suidwes-Afrika gevestig, die begin van die Gereformeerde Kerk in Suidwes-Afrika.

## Predikant 
# Biewenga, Pieter, 1906 – 1926 (aanvaar sy emeritaat)
 
## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Ysselmeer

Die **Ysselmeer** (Nederlands: *IJsselmeer*) is 'n kunsmatige binnemeer in Nederland wat ontstaan het toe die Suidersee in 1932 afgesluit is deur die Afsluitdyk.

Die meer ontvang sy water uit die Yssel en het oor 'n aantal jare geleidelik ontsout. Dele van die meer is deur inpoldering drooggelê. Omrede die slegte ervarings met die Noordoostpolder wat in 1941 ontstaan het, is die latere polders nie aan die ou vasteland aangelê nie, maar daarvan geskei deur *randmere*. Die Noordoostpolder het die grondwatervlak in die naburige provinsie Friesland verlaag en dit het probleme vir die landbou veroorsaak. 

Een van die polders wat oorspronklik beplan is, die Markerwaard, is om ekologiese redes nooit deurgevoer nie, maar sy buitedyk is wel aangelê en dit het die Markermeer geskei van die Ysselmeer.

Uit die Suidersee het ontstaan:
* Land
** Wieringermeer (1930)
** Noordoostpolder (1941)
** Oostelike Flevoland (1957)
** Suidelike Flevoland (1968)
* Water
** Die huidige Ysselmeer
** Markermeer
** Die Randmere
*** IJmeer
*** Gooimeer
*** Eemmeer
*** Nijkerkernauw
*** Nuldernauw
*** Wolderwijd
*** Veluwemeer
*** Drontermeer
*** Vossemeer
*** Ketelmeer
*** Ramsdiep
*** Zwarte Meer
*** Kadoelermeer
*** Vollenhovermeer
Laekosteredery

duimnael|EasyJet, 'n laekostelugredery.

'n **Laekostelugredery**, ook bekend as 'n geen fieterjasies ("no-frills"), afslag- of begrotingslugredery, of LCC ("Low-cost carrier") is 'n lugredery wat oor die algemeen laer tariewe aanbied maar met minder geriewe. Om op te maak vir verlore inkomste weens afgemerkte kaartjiepryse, kan die lugredery fooie hef vir ekstras soos kos, prioriteit-instap, sitplektoekenning, bagasie, ens.

Tans is die wêreld se grootste laekosteredery South West Airlines, wat in die Verenigde State van Amerika en 'n paar omliggende gebiede opereer.

## Effektiewe kostebesparing 
By laekosterederye word die pryse laag gehou deur koste te bespaar, onder andere deur passasiers vir etes aan boord te laat betaal, deur nie deur reisagente te werk nie en deur meer as 90% van die kaartjies via die internet te verkoop. Die afwesigheid van verskillende klasse in die kajuit lewer ook kostevoordele op, omdat daar geen addisionele items soos koerante of verskillende spysenieringsprodukte nodig is nie.

Daarbenewens word die omdraaityd so kort moontlik gehou, deur byvoorbeeld streng op te tree teen reisigers wat laat opdaag, en die kajuit na die vlug deur die kajuitpersoneel te laat opruim. Dit kan lei tot een heen- en weervlug méér as wat 'n tradisionele redery in dieselfde tyd kan maak.

## Enkele voorbeelde 
* EasyJet
* Germanwings
* Hong Kong Express Airways
* Lionair
* Mango
* Ryanair
* Scoot
* Tigerair
* Valuair
Vauxhall

**Vauxhall** [ˈvɒks.ɔːl] is 'n gemengde sake- en woonbuurt in Sentraal-Londen wat administratief onder die London Borough of Lambeth val. Nog tot in 1889, toe die Graafskap Londen (*County of London*) gevorm is, het Vauxhall deel uitgemaak van die graafskap Surrey.

Die buurt het sy naam aan 'n kiesafdeling van die Britse Parlement verleen wat die hele Stockwell en dele van Brixton en Clapham in die suide insluit, en aan die motorvervaardiger Vauxhall Motors wat hier gestig is.
Vauxhall Motors

**Vauxhall Motors** ([ˈvɒksɔːl]; amptelik geregistreer as **General Motors UK Limited**) is 'n Britse motorvervaardiger en -verspreider wat sy hoofkwartier in Luton, Engeland het. Vauxhall Motors was 'n dogteronderneming van die Duitse Adam Opel AG wat op sy beurt deur die Amerikaanse motorreus General Motors (GM) besit was.

Die onderneming bemark passasiersvoertuie en ligte vragmotors onder die Vauxhall-handelsmerk, terwyl dit in die verlede ook busse en vragmotors onder die Bedford-handelsnaam verkoop het. Vauxhall is tans die motorhandelsmerk met die tweede meeste verkope in die Verenigde Koninkryk.

Vauxhall is in 1857 deur Alexander Wilson as 'n pomp- en mariene enjinvervaardiger in die Londense Vauxhall-buurt gestig, wat sy produkportefeulje in 1903 met die ontwikkeling van 'n enkelsilinder-voertuig na motors uitgebrei het. In 1925 is die onderneming, wat reeds in 1905 weens ruimtelike beperkings na Luton in Bedfordshire verskuif is, deur GM oorgeneem. Bedford Vehicles is in 1930 as 'n dogteronderneming van Vauxhall vir die vervaardiging van kommersiële voertuie gestig. Gedurende verskeie tye in sy geskiedenis was Vauxhall Motors by motorsport betrokke, so onder meer by die *British Touring Car Championship*.

Vauxhall het aanvanklik op die luukse motormark gefokus en eers ná die Tweede Wêreldoorlog begin om toenemend voertuie vir die massamark te vervaardig. Sedert 1980 is Vauxhall se motorreekse gerasionaliseer. So word die meeste modelle tans in Rüsselsheim, Duitsland ontwerp en ontwikkel en is die meeste Vauxhall- en Opel-reekse identies. Die Vauxhall-handelsnaam is sedert die 1980's beperk tot die Verenigde Koninkryk, die Kanaaleilande en die Eiland Man.

Vauxhall bedryf twee vervaardigingsaanlegte in Luton en Ellesmere Port. Die Luton-aanleg, waar hoofsaaklik kommersiële voertuie vervaardig word, het 'n kapasiteit van ongeveer 100&nbsp;000 eenhede per maand, met sowat 900 werknemers in diens. Die fabriek in Ellesmere Port met 1&nbsp;880 werknemers het 'n kapasiteit van 187&nbsp;000 eenhede en vervaardig hoofsaaklik passasiersvoertuie.

'n Groot deel van die motors wat in die Verenigde Koninkryk onder die handelsnaam Vauxhall verkoop word, word in Opel-aanlegte in Duitsland, Spanje en Pole vervaardig, terwyl rofweg 80 persent van alle deur Vauxhall-vervaardigde motors vir uitvoer bestem is en merendeels onder die Opel-handelsnaam verkoop word.

Na 92 jaar van eienaarskap verkoop General Motors Vauxhall in 2017 aan die Franse motorvervaardiger Groupe PSA. 

## Verwysings 
## Eksterne skakels 
*  Amptelike webwerf
Saccharomyces cerevisiae

***Saccharomyces cerevisiae*** is 'n gissoort wat baie gebruik word vir die vervaardiging van brood, bier ensomeer.

Dit word wêreldwyd as die belangrikste kommersiële mikro-organisme beskou. Dié gis word algemeen as veilig beskou.

## Lewenskringloop 
*S. cerevisiae* kan as haploïed sowel as diploïed bestaan. Die diploïede selle kan herhaaldelik vegetatief groei en mitose ondergaan. Die signale wat die ongeslagtelike voortplanting uitlok, word deur die voeding bepaal. Die haploïede selle kom as twee tipe selle voor, wat **a** en α genoem word. Hulle produseer 'n ander feromoon (die **a**- en α-faktore) en het 'n reseptor vir die feromoon van die ander tipe sel. Indien 'n **a**-sel en 'n α-sel saamkom, vorm hulle uitstulpings na mekaar en vorm saam 'n vorm wat *sjmoe* genoem word. Uiteindelik versmelt hulle en vorm 'n diploïede sel. Indien die nutriënte skaars word vorm haploïede sowel as diploïede selle 'n stasionêre vorm. Indien diploïede selle uitgehonger word vir stikstof en net oor 'n arm koolstofbron, soos asetaat, beskik, vorm hulle vier haploïede spore wat nog beter gehard is as die stasionêrefase-selle.

## Gebruike van suurdeeg 
Suurdeeg word hoofsaaklik in die bakkery- en brouerybedryf gebruik. Die spesie *S. cerevisiae*  is vir albei hierdie doeleindes geskik. 

By die bierbrouprosses word suiker vir die brouersgis van garsmout verkry. Die moutsuiker bestaan uit twee glukosemolekules wat aanmekaar gekoppel is, en dit is 'n uitstekende bron van voedsel vir die gis. Namate die gis groei, word die suiker verander in koolstofdioksied, wat ontsnap, en alkohol, wat in die bier agterbly. Die gisting duur voort totdat die brouersgis al die suiker opgebruik het.

By wynmakery is die spesie *Saccharomyces ellipsoideus* die belangrikste, alhoewel *S. bayanus* vir wynsoorte met hoër alkoholinhoud soos Port, gebruik word. Dit omskep die druiwesuiker tot alkohol. Hierdie gis word nie gekweek nie. Omdat dit in die grond voorkom, word dit op natuurlike wyse deur die wingerdplant opgeneem en beland dit sodoende in die gistingskuipe. 

## Sien ook 
* Gis
* Bier
* Brood
* Wyn
* Maltose
* Alkohol

## Bron 
* KENNIS, vol. 7, 1980, bl. 1273, 

## Verwysings
Edwin Lutyens

**Sir Edwin Landseer Lutyens** ([ˈlʌtjənz]; * 29 Maart 1869, † 1 Januarie 1944) was 'n Britse argitek en meubelontwerper wat bekendheid verwerf het met die verbeeldingryke manier waarop hy tradisionele argitektoniese style by die behoeftes van sy tyd aangepas het. Sy ontwerpe sluit baie Engelse herehuise (*country houses*) in wat in samewerking met die landskapsargitek en tuinontwerper Gertrude Jekyll (1843-1932) ontstaan het.

As die belangrikste Britse argitek van sy generasie was Lutyens ook betrokke by die ontwerp en bou van 'n deel van die Indiese metropool Delhi wat later as Nieu-Delhi die setel van die Indiese regering geword het. In samewerking met Sir Herbert Baker het Lutyens daarnaas verskeie monumente in Delhi ontwerp soos die *India Gate* en die ampswoning van die Visekoning van Indië wat tans as die Rashtrapati Bhavan bekend staan.

## Verwysings
Jack Liebeck

**Jack Liebeck** (gebore 1980) is 'n Britse violis. In 2010 wen hy 'n *Classical Brit*-toekenning in die kategorie vir jong Britse klassieke kunstenaars. Liebeck was 'n solis op die klankbaan van die 2011-rolprent *Jane Eyre* wat deur Cary Joji Fukunaga geregisseer is, asook op die Oscar-, Golden Globe-, en BAFTA-genomineerde klankbaan van *Anna Karenina* (2012). Beide klankbane is deur Dario Marianelli gekomponeer. Hy neem uitsluitlik vir *Hyperion Records* op.

## Verwysings 
## Eksterne skakels 
* Amptelike webwerf
* http://www.dailymail.co.uk/health/article-2217225/Jack-Liebeck-How-doctors-saved-music-career-Anna-Karenina-violinist.html
Goedgevonden A

**Goedgevonden A** is 'n 99% swart nedersetting in die Noordwes-provinsie van Suid-Afrika. Dit is noord van Ventersdorp aan die R30-pad geleë.

## Sien ook 
* Lys van dorpe in Suid-Afrika

## Verwysings
Muhammad Ali Jinnah

**Muhammad Ali Jinnah** (Oerdoe: محمد علی جناح ALA-LC: *Muḥammad ʿAlī Jināḥ*, gebore **Mahomedali Jinnahbhai**; 25 Desember 1876 – 11 September 1948) was 'n prokureur, politikus en die stigter van die Islamitiese Republiek van Pakistan. Na die Partisie van Indië het hy as Pakistan se eerste goewerneur-generaal gedien. In Pakistan is hy bekend as *Quaid-i-Azam* (Oerdoe: قائد اعظم, letterlik: "Groot Leier") en *Baba-i-Qaum* (Oerdoe: بابائے قوم&lrm;, letterlik: "Vader van die nasie").

[duimnael|links|Muhammad Ali Jinnah saam met [Mahatma Gandhi 1944 in Moembaai]]
## Lewensgeskiedenis 
Jinnah is op 25 Desember 1876 as Mahomedali Jinnahbhai in 'n Gujarati-sprekende familie in Karatsji gebore. Sy vader se naam was Jinnah Poonja en sy moeder se naam was Mithibai, sy familie het na Sindh van die Kathiwar-gebied van Gujarat gemigreer.

In 1891 het hy na Londen verhuis, hy het regsgeleerdheid aan Lincoln's Inn gestudeer and daar begin hy ook om in die politiek deel te neem.

In 1906 word hy 'n lid van die Indian National Congress, een van die grootste politieke organisasies van Indië wat 'n verenigde Indië ondersteun het. Maar in 1913 besluit hy om 'n lid van die All India Muslim League te word, die politieke organisasie het vir 'n aparte volkstaat vir die Indiese Moslem-bevolking geëis.

## Eksterne skakels
Jawaharlal Nehru

**Jawaharlal Nehru** (Hindoestani: [ˈdʒəʋaːɦərˈlaːl ˈneːɦru], ; Kasjmiri: जवाहरलाल नेहरू / جَؤاہَر لال نہروُ; Allahabad, 14 November 1889 – Nieu-Delhi, 27 Mei 1964) was 'n sleutelfiguur in die onafhanklikheidsbeweging van Indië. Ná die onafhanklikheid van Indië het hy die land se eerste premier geword. Tydens die naoorlogse periode was hy een van die stigters en leiers van die Beweging van Onverbonde Lande.

## Eksterne skakels
Han-Chinese

Die **Han-Chinese** is 'n inheemse etniese groep in Oos-Asië. Hulle maak ongeveer 92% van die Volksrepubliek China se bevolking uit, 93% van Hongkong se bevolking, 92% van Macau se bevolking, 98% van die Republiek China op Taiwan se bevolking, 76,2% van Singapoer se bevolking, 24,5% van Maleisië se bevolking, 15% van Thailand se bevolking en omtrent 19% van die hele globale menslike bevolking wat hulle die grootste etniese groep in die wêreld maak. Die Han-Chinese word as 'n onderafdeling van die Chinese nasie (*Zhonghua minzu*) beskou. Hulle verwys na hulleself soms as *Yan Huang Zisun*, wat die "seuns van (die god-keisers) Yan en Huang" beteken.

duimnael|links|Wêreldwye verspreiding van Han-Chinese in 2010
In Chinees word tussen die Chinese as burgers van albei Chinese lande (Vereenvoudigde Chinees: 中國人 / Tradisionele Chinees: 中国人, Pinyin: *Zhōngguórén*, letterlik: "Mense uit die sentrale ryke") en die etniese Chinese (漢族人 / 汉族人, *Hànzúrén* of 漢人 / 汉人, *Hànrén*, "mens van die Han-volk") onderskei. Bykomend tot die Han-Chinese erken die Volksrepubliek China nog 55 en die Republiek China 14 ander etniese groepe ("nasionaliteite") amptelik.

Elders in die wêreld bly drie miljoen mense van Chinese afkoms in die Verenigde State (1% van die bevolking), meer as 1 miljoen in Kanada (3,7%), meer as 1,3 miljoen in Peru (4,3%), meer as 600&nbsp;000 in Australië (3,5%), byna 150&nbsp;000 in Nieu-Seeland (3,7%) en meer as 750&nbsp;000 in Afrika, waaronder 350&nbsp;000 in Suid-Afrika.

Die belangrikste subgroepe sluit in:
* Chuanqing Min (Fuzhouese, Putianese, Hoklo, Teochew)
* Gan met hul taal Gan
* Hakka met hul taal Hakka
* Hunanese
* Kantonese (Taishanese) met hul taal Kantonees
* Min met hul taal Min
* Tanka (Fuzhou Tanka)
* Wu (Shanghainese) met hul taal Wu
* Xiang met hul taal Xiang

## Verwysings 
## Bronnelys 
*  

## Eksterne skakels 
*  How the Han Chinese became the world's biggest tribe – People's Daily Online 16 September 2004
*  Verspreiding van etniese groepe in China
Filips die Goeie

duimnael|Filips die Goeie

**Filips die Goeie** (Dijon, 31 Julie 1396 – Brugge, 15 Junie 1467) was die hertog van Boergondië, Brabant, Limburg en Luxemburg, en die graaf van Vlaandere, Artesië, Henegouwen, Holland, Zeeland en Namen. Filips was die enigste wettige seun en opvolger van Jan sonder Vrees in Boergondië, Franche-Comté, Vlaandere en Artois.

As verdienste vir die unifikasie van die Nederlande is hy later deur die humaniste as grondlêer van die Nederlande vereer. In sy binnelandse politiek het Filips die sentralisasie kragtig bevorder deur beter organisasie van die Groot Raad; gemeenskaplike vergaderings van afvaardigings uit die verskeie gewestelike State (wat die oorsprong van die latere State-Generaal was); die binding van die Geestelikheid deurdat die vors beskik het oor baie kerklike aanstellings; en die binding van die adel deur die instelling van die Orde van die Goue Vlies.

Filips was ’n belangrike beskermer van die letterkunde en kuns; sy biblioteek was die beroemdste van sy tyd en daar was talryke kunstenaars in sy diens (onder andere Jan van Eyck). Hy is in Dijon (die hoofstad van die hertogdom Boergondië) begrawe.

Karel die Stoute was die seun van Filips die Goeie en Isabella van Portugal.
Louis Tregardt-gedenktuin

duimnael|Die Louis Trichardt-gedenktuin in Maputo.

Die **Louis Tregardt-gedenktuin** is in Avenida Josina Machel (Josina Machel-laan) in die middestad van Maputo in Mosambiek.

Twintig lede van die trekgeselskap gelei deur Louis Tregardt, onder andere Tregardt self en sy vrou, is in 1838 in Lourenço Marques (tans Maputo) oorlede.  Die 28 oorlewendes is in Julie 1839 na Port Natal gerepatrieer. In 1895 is Carolus Trichardt per trein na Lourenco Marques om die grafte van sy ouers en die ander Voortrekkers aan sy kinders en kleinkinders te wys. 

In 1953 het dr. Willem Punt die Genootskap Louis Trichardt gestig en begin geld insamel vir 'n gedenktuin. Die monument is 'n ontwerp deur Johan de Ridder en bestaan uit 'n indrukwekkende fries, 'n mosaïekroetekaart, afbeeldings van hoofmanne en San met pyl en boog en 'n ronde vywer. Op 12 Oktober 1968 is dit deur minister Jan de Klerk (vader van F.W. de Klerk) geopen en 25 jaar later op 20 Oktober 1993 het min. Pik Botha 'n kranslegging hier waargeneem. Dit is merkwaardig dat die monument  die Mosambiekse burgeroorlog deurstaan het. Pres. Samora Machel het na Frelimo aan die bewind gekom het, die opdrag gegee dat die monument bewaar moet bly. Hierdie gedenkwaardigheid word sedert 1 Desember 2008 deur die Erfenisstigting vir die Genootskap Louis Trichardt bestuur. Die Stigting en die Genootskap is nie die eienaars van die grond nie en die voortbestaan van die monument hang af van die plaaslike owerheid se behoefte aan  grond in die middestad vir ander doeleindes.

## Kyk ook 
* Louis Tregardt-gedenktekens

## Bron 
* www.erfenisstigting.co.za
Drimiopsis

**Drimiopsis** is ’n nedersetting in die Omahekestreek van Namibië, sowat 40&nbsp;km noord van Gobabis. Die plaaslike gemeenskap bestaan hoofsaaklik uit San, Khoekhoe-gowob, Herero en Tswanas.

Die nedersetting het twee skole, die Primêre Skool Drimiopsis en die Sekondêre Skool Mokganedi Tlhabanello, wat in 2008 onderskeidelik 489 en 590 leerlinge gehad het. In 2012 het die hoërskool 453 leerlinge gehad.

Drimiopsis lê aan die C22-hoofpad wat van Aranos deur Gobabis tot suid van Otjiwarongo loop, waar dit in die B1 nasionale pad eindig. Die C22 is net tussen Drimiopsis en Gobabis (41&nbsp;km) asook tussen Okakarara en die B1 geteer.

## Sien ook 
* Gereformeerde kerk Sanveld

## Bron 
*  Drimiopsis schools without water, power, *The Namibian*, 30 September 2008. URL besoek op 3 Februarie 2016.

## Verwysings 
## Eksterne skakels 
*  Spain contributes to food security in Drimiopsis resettlement, *Republikein*, 24 Oktober 2014. URL besoek op 3 Februarie 2016.
*   Foto's van plaasgrafte by Drimiopsis. URL besoek op 3 Februarie 2016.
Hanekam-oester

Die **hanekam-oester** (*Lopha cristagalli*) is oester wat voorkom in koraal- en rotsriwwe vanaf die tussengetysone tot in water wat 40&nbsp;m diep is. Die oester is wydverspreid in die Indiese-Pasifiese area. Dit word tot 150&nbsp;mm lank. Hierdie tweekleppige heg homself aan die rotse. Sy skulp is blouerig tot geelbruin en die bek is driehoekig. Dit word dikwels oorgroei met spons of ander seediere. Dit is 'n filter-vreter en kom algemeen voor. In Engels staan dit bekend as die **Cockscomb oyster**.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.sealifebase.org/summary/Lopha-cristagalli.html
Hajnówka

**Hajnówka** (Pools: [xai̯ˈnufka] ; Wit-Russies: Гайнаўка, *Hajnaŭka*) is 'n Poolse stad en die administratiewe setel van die distrik Powiat Hajnowski in die woiwodskap Podlachië. Dit het 'n bevolking van 21&nbsp;442 in 2014 gehad.

## Verwysings 
## Eksterne skakels 
*  Amptelike webwerf
Seeslakke

**Seeslakke** (*Caenogastropoda*) is 'n subklas seediere wat aan die Klas van slakke (*Gastropoda*) behoort. Seeslakke word gevind in alle mariene habitats, van strandmere, kus en oseaan bodems. Almal het 'n dop wat uit proteïne en *chitin* bestaan en versterk is met kalsiumkarbonaat. Verdraaiing van die lyf van 180 ° vind plaas gedurende die ontwikkelingsfase sodat die kieu en anus hoër as die kop is. Dit voorkom dat die water wat hulle gebruik om  suurstof van te verkry besmet raak deur afvalstowwe afgeskei deur hul self. Die meeste seeslakke kan hul self terug trek in hulle doppe en die opening seel met 'n operkulum wanneer hulle bedreigd voel of onaktief is. Baie seeslakke is herbivore en vreet seegras. Ander is karnivore en het 'n snuif orgaan om te ruik vir chemiese reuke afgegee deur hulle prooi. Party seeslakke het 'n radula wat deur die doppe van hul prooi kan boor waarna hulle 'n suigbuis deur die opening steek om die prooi se vleis uit te suig.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* 
*
Koreane

: *Hierdie artikel handel oor die etniese groep in Oos-Asië. Vir die taal, sien Koreaans.*

Die **Koreane** (Hangul: 한민족; Hanja: 韓民族; alternatiewe Hangul: 조선민족; Hanja: 朝鮮民族) is 'n inheemse etniese groep in Korea en Mantsjoerye. Hulle vorm die inheemse bevolking van beide Noord- en Suid-Korea en praat hoofsaaklik Koreaans. In die laaste eeu het sowat sewe miljoen mense van die Koreaanse diaspora hulle langs die Stille Oseaanrand gevestig, veral in die Volksrepubliek China, die Verenigde State en Japan. In die Volksrepubliek China behoort die Koreane tot een van 56 die amptelik erkende etniese groepe ("nasionaliteite").

duimnael|links|'n Koreaanse paartjie geklee in die tradisionele hanbok
Suid-Koreane verwys na hulself as *Hanguk-in* (Hangul: 한국인; Hanja: 韓國人) of *Hanguk-saram* (Hangul: 한국 사람), albei beteken "Mense van die Koreaanse land." Wanneer hulle na mense van die Koreaanse diaspora verwys gebruik Koreane dikwels die term *Han-in* (Hangul: 한인; Hanja: 韓人; letterlik "Koreaanse mense").

Noord-Koreane verwys na hulself as *Joseon-in* (Hangul: 조선인; Hanja: 朝鮮人) of *Joseon-saram* (Hangul: 조선 사람), albei beteken letterlik "Joseon-mense". Met soortgelyke woorde verwys Koreane in China na hulself as *Chaoxianzu* (Chinees: 朝鲜族) of *Joseonjok* (Hangoel: 조선족) in Koreaans wat kognate is en letterlik "etniese groep Joseon" beteken, ontleen aan Joseon, 'n Koreaanse dinastie van 1392 tot 1897.

Etniese Koreane in Rusland en Sentraal-Asië verwys na hulself as *Koryo-Saram* (Hangul: 고려 사람; Cyrilliese alfabet: Корё сарам), wat afgelei is van Goryeo, 'n Koreaanse dinastie tussen 918 en 1392.

## Verwysings 
## Eksterne skakels
Université Saint-Joseph

Die **Université Saint-Joseph de Beyrouth**, kort **USJ**,  is 'n privaat Rooms-Katolieke universiteit in Beiroet, Libanon, wat in 1875 deur Jesuïete gestig is. Die USJ word onder die beste tersiêre instellings in die Midde-Ooste gereken. Sy alumni sluit talle Libanese presidente, ministers, filosowe, intellektuele, geestelikes en ander bekende persoonlikhede in.

As Libanon se oudste en belangrikste Fransmedium-universiteit bevorder die USJ Libanese kultuur sonder enige godsdienstige affiliasies asook drietaligheid met Frans, Arabies en Engels as onderrigtale. Die USJ staan daarnaas bekend vir sy universiteitshospitaal Hôtel-Dieu de France.

Die USJ bied studies in twaalf fakulteite aan, wat net soos sy 24 institute en skole tussen vyf kampusse in Beiroet verdeel is. Daar is streekstakke in Sidon, Tripoli en Zahlé asook een studiesentrum in die buiteland, geleë in Doebai.
Effektiewe altruïsme

**Effektiewe altruïsme** is 'n filosofie en sosiale beweging wat bewyse en begrip sou toepas om die mees effektiewe maniere vas te stel om die wêreld te verbeter. Effektiewe altruïste poog om alle sake en aksies te oorweeg en dan op 'n wyse op te tree wat die grootste positiewe invloed teweeg sal bring.

Dit is 'n breë wetenskaplike aanslag wat onderskei tussen effektiewe altruïsme en tradisionele  altruïsme of liefdadigheid.

## Verwysings
Viëtnamese

: *Hierdie artikel handel oor die etniese groep in Suidoos-Asië. Vir die taal, sien Viëtnamees.*

Die **Viëtnamese** of **Kinh** (Viëtnamees: *người Việt* [ŋɨəj˨˩ viət˩], Chữ nôm: 𠊛越 of *người Kinh* [ŋɨəj˨˩ kiɲ˧], Chữ nôm: 𠊛京) is 'n nasie en etniese groep inheems aan Viëtnam en die aangrensende lande van Suidoos-Asië met sy oorsprong in die hedendaagse noordelike Viëtnam en suidelike China. Hulle vorm die titulêre nasie van Viëtnam en maak volgens die sensus van 1999 86% van Viëtnam se bevolking uit. Viëtnamese staan amptelik bekend as **Kinh** om hulle van ander etniese groepe in Viëtnam te onderskei. Die vroegste opgetekende naam vir die ou Viëtnamese blyk *Lạc* of *Lạc Việt* (Chinees: 雒越; pinyin: *Luòyuè*) te wees.

duimnael|links|Verspreiding van Viëtnamees as 'n moedertaal
[duimnael|links|Kinh-meisies in tradisionele *[áo dài*-klere en 'n *nón lá*-hoed]]
[duimnael|links|Viëtnamese Nuwejaaroptog in [San Jose, Kalifornië|San Jose, Kalifornië]]
Hoewel Viëtnamese weens geografiese en taalwetenskaplike redes as Suidoos-Asiërs geklassifiseer word, het lang tydperke van Chinese oorheersing en invloede die Viëtnamese kultuur nader aan die Oos-Asiatiese kultuur beweeg, of meer spesifiek hul onmiddellike noordelike bure, die Suider-Chinese en ander stamme van Suid-China. Die woord *Việt* is verkort van *Bach Việt* (Chinees: 百越; pinyin: *Bǎiyuè*), 'n naam wat in antieke tye gebruik is. *Nam* beteken "suid".

In die Volksrepubliek China behoort die Viëtnamese tot een van die 56 amptelik erkende etniese groepe ("nasionaliteite") en word Gin-mense (Chinees: 京族; pinyin: *Jīngzú*) genoem. Hulle leef veral in die Suid-Chinese provinsie van Guangxi aan die grens tot Viëtnam.

Ná die verowering van Saigon deur die kommunistiese Noord-Viëtnam en die daaropvolgende einde van die Viëtnamoorlog in 1975 het meer as 1,5 miljoen Viëtnamese hulself in die Verenigde State gevestig, waarvan sowat 50% in die deelstate Kalifornië en Texas. Hulle vorm die vierde grootste Asiaties-Amerikaanse etniese groep na die Han-Chinese, Filipinos en Indiërs. Die Viëtnamese diaspora verwys na hulself as *Người Việt Hải Ngoại* (letterlik: "oorsese Viëtnamese") of *Người Việt Tự Do* ("vrye Viëtnamese"), terwyl Viëtnamese in Viëtnam hulle *Việt Kiều* (letterlik: "Viëtnamese vreemdelinge") noem.

## Verwysings 
## Eksterne skakels
Kalsiumoksied

**Kalsiumoksied** of **ongebluste kalk** () is 'n belangrike grondstof wat baie toepassings het.

## Vorming 
Ongebluste kalk word uit kalksteen (wat uit kalsiumkarbonaat bestaan) deur 'n ontbindingsreaksie by hoë temperature vervaardig.

::CaCO_3 \to CaO + CO_2

## Blusreaksie 
Ongebluste kalk gee die gebluste vorm in 'n reaksie met water wat baie hitte vrystel.

::CaO + H_2O \to Ca(OH)_2 + 63,7 kJ/mol

## Eienskappe en gebruik 
Ongebluste kalk is 'n korrosiewe stof wat heftig met water reageer. Dit is 'n sterk Lewis-basis. Die produksie van ongebluste kalk deur *kalsinering* is een van die oudste chemiese prosesse. Die eienskappe van die produk hang af van die kalsineringstemperatuur. Gewoonlik is dit ongeveer 850&nbsp;°C, maar die spesifieke oppervlak van 'n produk wat by 1250&nbsp;°C gekalsineer is, is laer (ong. 4 cm²/g) en by 1750&nbsp;°C is die produk amper volledig gesinter met 'n relatiewe digtheid van 91-92%. Die sintering verminder die gevoeligheid vir vog.

### Glas 
Ongebluste kalk word saam met silika (sand) en natriumkarbonaat (soda) gesmelt om glas te vervaardig. Hierdie proses is ook baie oud (ongeveer 12&nbsp;000 jaar).

### Sulfate en fosfate 
Uitlaatgasse van elektrisiteitsprodusente bevat dikwels swawel in die vorm van swaeldioksied . Ongebluste kalk word gebruik om die gasse daarvan te suiwer. Dié reaksie produseer kalsiumsulfiet:

::SO_2 + CaO \to CaSO_3

Op dieselfde wyse kan fosfate uit afvalwater verwyder word:

::3CaO + 3H_2O + 2PO_4^{3-} \to Ca_3(PO_4)_2 +6OH^{-}

## Verwysings
Projek Oorlog

duimnael|Ted Cruz

**Projek Oorlog** is 'n VSA-verkiesingsdataprogram wat presidentskandidaat Ted Cruz tydens sy veldtog in die 2016 Republikeinse benoemingsverkiesing in die deelsaat Iowa gebruik het.

Datawetenskaplikes verbonde aan Ted Cruz se veldtog het die Afrikaanse woord “Oorlog” gebruik vir 'n dataprojek wat die veldtog ondersteun het.  Die program is spesifiek ontwikkel vir die Republikeinse Iowa koukus verkiesings, waarvolgens die potensiële koukus deelnemers wat vir die toekomstige Republikeinse presidentskandidaat sou stem, geëvalueer kon word. Ingevolge die program word kiesers op grond van hul politieke ideologiese oortuigings, geloofoortuigings en persoonlikheid gemeet.  Die plasing van potensiële koukus deelnemers in maklik identifiseerbare kategorieë, het die Cruz-span in staat gestel om gerigte boodskappe aan individuele kiesers te stuur. Die inpak van verkiesingsboodskape is sodoende verhoog tot voordeel van Cruz se veldtog. Terselfde tyd is byvoorbeeld ook ontdek dat die verbod op vuurwerke 'n vraagstuk is onder potensieële koukus deelnemers en Cruz het die vraagstuk by sy manifes gevoeg. Geen ander kandidaat het dit gedoen nie.

Ted Cruz het onverwags Donald Trump, die voorloper in peilings vir die Republikeinse presidentsbenoeming in Iowa op 2 Februarie 2016 gewen. Cruz het 28% van die Republikeinse stemme en Trump 24% op hom verenig.

Die datawetenskaplikes het op die naam *Project Oorlog* besluit nadat vertalings van die word “*war*” gegoogle is. Dié Afrikaanse vertaling het vir die span glo die beste gelyk.

## Bronne 
* Sasha Issenberg, How Ted Cruz Engineered His Iowa Triumph. 2 Februarie 2016.
http://www.bloomberg.com/politics/articles/2016-02-02/how-ted-cruz-engineered-his-iowa-triumph
* Beeld, Afrikaanse kodewoord help Ted Cruz wen. Bladsy 11. 4 Februarie 2016
Hay

**Hay** is 'n historiese naam vir die landstreek rondom die dorpe Griekwastad, Niekerkshoop en Campbell in die Noord-Kaap.

## Ligging 
Aan die noordekant grens dit aan Griekwaland-Wes. Die Langberge vorm die westelike grens. Suidwaarts gaan die streek tot die Asbesberge en vorm die Oranjerivier die grens vanaf Kheis, verby Prieska en dalk tot sover as Douglas, Hopetown tot by Ramah (die mees westelike punt van die Vrystaat). Die suidelike deel van die historiese Ramah-Platberglyn is dan die oosgrens.

## Ekonomie 
Die steek is baie dun bevolk. Ahoewel met beeste en skape geboer word, is water orals min.  Die Hay-besproeiingsgronde lê noordoos van Prieska langs die Oranjerivier. In die grond kom asbes en mangaan voor.

## Geskiedenis 
In die geskiedenis was hierdie gebied deel van die Diamantveldkwessie.  Goewerneur Benjamin D'Urban het in 1834 'n verdrag met die Andries Waterboer en Nicolaas Waterboer gesluit. Vandaar ook die naam Waterboersland. Die naam Hay vir die area is afkomstig van 'n Britse staatsamptenaar, lt.genl. Charles Crauford Hay, wat in 1870 vir ses maande as luitenant-goewerneur in die Kaapkolonie waargeneem het.

## Sien ook 
* Lys van streeksname in Suid-Afrika
Kalsiumkarbonaat

**Kalsiumkarbonaat** is 'n kalsium van koolsuur. Die stof se chemiese formule is ''''''.

Dit is 'n algemene stof wat as die minerale kalsiet en aragoniet in gesteentes voorkom, veral in kryt en kalksteen, eierdoppe, skulpe van buikpotiges, skulpvisskelette en pêrels.

Kalsiumkarbonaat word al baie eeue in die bounywerheid gebruik, byvoorbeeld in portlandsement.

## Vorming 
[duimnael|links|165px|Kalsiumkarbonaatkristalle onder 'n skandeer[Elektronmikroskopie|elektron-mikroskoop (SEM-beeld)]]
Kalsiumkarbonaat kan vorm uit ongebluste kalk en koolstofdioksied
::CaO + CO_2 \to CaCO_3
Of uit gebluste kalk en koolstofdioksied:
::Ca(OH)_2 + CO_2 \to CaCO_3 + H_2O

## Verwering 
In aanwesigheid van water kan kalsiumkarbonaat self verder met koolstofdioksied reageer om kalsiumbikarbonaat te vorm
::CaCO_3 + CO_2 + H_2O\to Ca(HCO_3)_2

Omrede die bikarbonaat beter oplosbaar is as die karbonaat kan hierdie reaksie lei tot verwering van gesteentes soos kryt wat uit kalsiumkarbonaat bestaan. Die opgeloste kalsiumbikarbonaat kan in die grondwater deursyfer en in grotte druipsteen vorm, as stalagmiete en stalaktiete, soos dit in Suid-Afrika se Kangogrotte gebeur.

## Optiese eienskappe 
[duimnael|links|250px|'n Kalsietkristal wat sy [dubbelbreking vertoon]]
Groot kristalle van kalsiet kom in die natuur voor, veral op Ysland. In die sigbare en naby-infrarooigebied is hulle deursigtig, maar sterk dubbelbrekend. Die kristal is negatief eenassig en dit word as polariseerder in hierdie golflengtegebied toegepas. Dit is moontlik om kwartgolflengteplaatjies daaruit te maak wat liniêrgepolariseerde in sirkulêrgepolariseerde lig omskakel.

## Verwysings
Henry Rowe-Rowe

duimnael|regs|200px|Henry Rowe-Rowe.

**Henry Rowe-Rowe** (Great Gaddesen, Hertfordshire, Engeland, 6 Julie 1870 – waarskynlik Johannesburg, 9 Desember 1930) was ’n Suid-Afrikaanse argitek van Britse herkoms wat huise, woonstelle, winkels, sakegeboue en sover bekend een kerk (die destydse kerkgebou van die Gereformeerde kerk Johannesburg-Suid) ontwerp het.

## Lewensloop 
[links|270px|duimnael|Die destydse kerkgebou van die [Gereformeerde kerk Johannesburg-Suid wat Rowe-Rowe ontwerp het.]]
Rowe-Rowe was die tweede seun van William Henry Rowe (Henry het eers later die van “Rowe-Rowe” aangeneem) en het sy opvoeding ontvang aan die Norton College, Luton, Bedfordshire. Nadat hy ’n ruk lank vir sy vader, ’n bouaannemer, gewerk het, het hy na Londen verhuis waar hy hoofassistent van H. Woodzell van Tottenham Court Road geword het. In 1893 het hy na die Kaap geïmmigreer en in die moederstad die hoofassistent van die Kaapse argitek Max Rosenberg geword. Rowe-Rowe is in 1897 getroud met Florence Elizabeth, tweede dogter van Andrew White van Wynberg, Kaap. Drie kinders is uit die huwelik gebore.

Rowe-Rowe het in 1899 of 1900 sy eie praktyk opgerig. Sy vernaamste werk was as argitek van woonhuise en so het hy gehelp met die ontwikkeling van Kampsbaai en Oranjezicht. In 1911 het hy na Transvaal verhuis en teen 1915 op Krugersdorp gewoon en daarna na Johannesburg verhuis waar hy ook hoofsaaklik woonhuise asook woonstelblokke ontwerp het. Blykbaar het hy hoofsaaklik as landmeter gewerk.

## Verenigings 
Hy was lid van die FCIA, Suid-Afrikaanse Instituut van Landmeters, die Vereniging van Transvaalse Argitekte. Rowe-Rowe was ook ’n vooraanstaande Vrymesselaar. Hy het op 23 April 1896 by die Wynbergse Losie aangesluit en op 10 November 1914 daaruit bedank. Op 30 Oktober 1903 was hy ’n stigterslid van die losie in Mowbray, tot hy daaruit bedank het op 15 April 1907. Op 17 Mei 1905 is hy erelid van dié losie gemaak en was blykbaar ook meester van die Stellenbosse Losie. Hy was ook lid van die beheerraad van die Tegniese Hoërskool Forrest Hill, ’n ouderling van die Anglikaanse Christ Church in die Goudstad, lid van die Wetenskaplike en Tegniese Klub van Johannesburg. In Johannesburg was sy praktyk geleë by Commercial Exchange Buildings 3, Mainstraat 81.

## Glynville Terrace 
duimnael|regs|270px|Die een punt van Glynville Terrace, Kaapstad.
Een van sy imposante Victoriaanse projekte, Glynville Terrace in Tuine, Kaapstad, is middel 1989 tot nasionale gedenkwaardigheid verklaar. Dis oorspronklik op die plaas Krynauw-se-Hof gebou. Die landgoed is later by die Goeie Hoop-Seminarie aan die oorkant van die straat, ingelyf. 'n Ry skakelhuise, almal deur Rowe-Rowe ontwerp, is deur die boukontrakteur Glynville gebou. Rowe-Rowe het gespesialiseer in die ontwerp van dié huise, asook dié van die ontwikkeling van Kampsbaai, Tuine en Oranjezicht.

## Bronne 
*  Besonderhede op die webtuiste Artefacts.co.za. URL besoek op 5 Februarie 2016.
* *Woongids*, *Die Burger*, 3 Junie 1989.

## Eksterne skakels 
*  Glynville Terrace, soos te sien op Google Maps. URL besoek op 7 Februarie 2016.
Maleiers

: *Hierdie artikel handel oor die etniese groep in Suidoos-Asië. Vir die etniese groep in Suid-Afrika, sien Kaapse Maleiers en vir die taal, sien Maleis.*

[duimnael|links|'n Maleise huwelik in [Singapoer]]
Die **Maleiers** (Maleis: *Melayu*, Jawi: ملايو) is 'n etniese groep van Austronesiese mense in Suidoos-Asië wat oorwegend in die Maleise Skiereiland, die oostelike Sumatra en die kus van Borneo woon, asook al die kleiner eilande van die Maleise argipel – gebiede wat gesamentlik as die Maleise wêreld bekend staan. Hierdie plekke is vandag deel van die moderne nasies van Maleisië, Indonesië, Singapoer, Broenei en die suide van Thailand. Daarbenewens leef Maleiers veral in Suid-Afrika (Kaapse Maleiers), Sri Lanka, Australië, die Verenigde Koninkryk en Mianmar.

Maleiers gebruik oorwegend die Austronesiese tale Maleis en Indonesies en is verwant aan etniese groepe soos die Balinese, Javane, Madurese en die Soendanese. Hulle is aanhangers van die Soennitiese Islam.

## Verwysings 
## Eksterne skakels
Herbert

duimnael|Henry Howard Moyneux Herbert

**Herbert** is 'n historiese naam vir die landdrosdistrik en afdelingsraadgebied van Douglas in Griekwaland-Wes in die teenswoordige Noord-Kaap.

In 1876 was daar oor die gebied die Diamantveldkwessie. Na die bylegging van die grensgeskil tussen die Kaapkolonie en die Oranje-Vrystaat het die Kaapkolonie die gebied verdeel in die distrikte Herbert, Hay, Upper Hay, Barkly en Kimberley. Herbert is vernoem na Henry Howard Moyneux Herbert, die vierde graaf van Carnarvon (1831–1890), die Britse minister van kolonies van 1866 tot 1867 en weer van 1874 tot 1878.

Suidwes van Douglas is die nedersetting Salt Lake. Dit lê in die gebied voorheen bekend as Albania. In 1854 reeds het die OVS-regering die aanspraak van Waterboer op die grond tussen die Oranjerivier en die Vetberglyn, Albania genaamd, erken.

Albania moet nie verwar word met Albanie (oftewel die Zuurveld) in die Oos-Kaap nie. Ook nie met die land Albanië in die suidooste van Europa nie.

## Sien ook 
* Lys van streeksname in Suid-Afrika
Jeonbuk Hyundai Motors-sokkerklub

**Jeonbuk Hyundai Motors** is 'n Suid-Koreaanse sokkerklub in 1994 gestig, met hul tuiste in die stad Jeollabuk-do.

## Erelys 
* **K Liga Klassiek (10)**
: 2009, 2011, 2014, 2015, 2017, 2018, 2019, 2020, 2021, 2025
* **Koreaanse FA-beker (5)**
: 2000, 2003, 2005, 2020, 2022
* **Koreaanse Superbeker (1)**
: 2004
* **AFC-kampioeneliga (2)**
: 2006, 2016

## Eksterne skakels 
* Jeonbuk Hyundai Motors
*  Jeonbuk Hyundai Motors
Chris le Roux

**Chris le Roux** is 'n Afrikaanse liedjieskrywer en sanger. Le Roux het al van jongs af gesing, sy eie orkes op skool gestig en saam met musikante soos Ruben Lennox opgetree. Hy het homself in die hotelbedryf gekwalifiseer en in sy vrye tyd musiek gemaak. In die sewentigerjare het hy die orkes 'Hot Ice' begin wat voltyds by vakansieoorde soos Tshipise, Die Eiland en Swadini opgetree het. 

Hy neem sy eerste langspeelplaat in 1985 op met die liedjie *Drome van Rietbaai* wat 'n treffer geword het. Van sy ander treffers is *Duisendmaal*, *Klein Karoo* en die lied *Ek gaan huis toe*, waarmee hy die gewilde TV-program 'Teletreffers' gewen het.

## Diskografie 
* Vonkelaand, 2006 PRO STAR/ SELECT
* Die Lewe Is Mooi, 1997 DECIBEL
* Grootste Treffers, 1993 DECIBEL
* Ek Gaan Huistoe, 1988 DECIBEL
* Jy Ken My, LP
* Dagbreek Toe
* Wysies Wat Kan Saampraat, EMI
* Groot Karoo / Drome Van Rietbaai, 7" 1985 DECIBEL

## Sien ook 
* Lys van Suid-Afrikaanse musikale kunstenaars

## Eksterne skakels 
* 
* 
* 
* 
*